Puuilo

Puuilo on vuonna 1982 perustettu suomalainen myymäläketju, joka myy tee-se-itse-tuotteita, kuten työkaluja, tuotteita rakentamiseen sekä sähkö- ja lvi-tarvikkeita. Lisäksi Puuilo myy puutarhatarvikkeita, autotarvikkeita, kodintarvikkeita, lemmikkituotteita ja vapaa-ajan tuotteita. Myymälöissä on myös pieni valikoima teollisia elintarvikkeita, kuten makeisia ja snackseja. Tuotevalikoimassa on myymälästä riippuen noin 30 000 tuotetta. Helmikuussa 2026 Puuilolla oli 56 myymälää eri puolilla Suomea sekä verkkokauppa. 

Puuilon liikevaihto oli vuoden 2024 tilikaudella 383,4 miljoonaa euroa kun vuotta aiemmin liikevaihto oli 338,4 miljoonaa euroa. Työntekijöitä vuonna 2024 oli noin 849 kokoaikaiseksi muutettuna. Yhtiön kasvu on ollut nopeaa.

Puuilo on noussut yhdeksi Suomen halpakauppamarkkinan johtavista toimijoista ja yhtiö on liikevaihdolla mitattuna yksi Suomen suurimmista käyttötavaroihin keskittyvistä myymäläketjuista.

 Historia 
Ennen vähittäiskauppaan siirtymistä Puuilo oli Puolangalla toimiva puusepänverstas. Yritys myi perustaja Markku Tuomaalan isän sivutyönään valmistamia puisia lasten leikkikaluja sekä matkamuistoesineitä, josta myös yrityksen nimi on lähtöisin. Yhtiön alkuaikoina kauppaa tehtiin kylien ja kaupunkien toreilla myymällä pienrautatavaraa asiakkaille kuudesta vanhasta linja-autosta, jotka kulkivat pitkin Suomea aina Lappia myöten. Ensimmäinen Puuilon myymälä avattiin Kajaaniin vuonna 1998. Vuonna 2011 pääomasijoitusyhtiö Sentica Partners hankki omistukseensa 55 prosenttia Puuilo Oy:n osakekannasta. Tavoitteena oli luoda Puuilolle paremmat mahdollisuudet liiketoiminnan kasvattamiseen. Vuonna 2015 Sentica Partners myi enemmistöomistuksensa Adelis Equity Partnersille. Puuilon avainhenkilöt jatkoivat yhtiön merkittävinä omistajina.

 Listautuminen pörssiin 
Puuilo listautui kesäkuussa 2021 Helsingin pörssin päälistalle. Osakeanti ylimerkittiin moninkertaisesti ja sen seurauksena Puuilo sai yli 33 000 uutta omistajaa. Listautumisen arvoksi muodostui noin 274 miljoonaa euroa, joka sisälsi noin 30 miljoonan euron osakeannin. Vuoden 2023 alussa omistajia oli noin 37 000, joista noin 25 % osakkeista oli kotitalouksia ja yksityishenkilöitä.

 Omat merkit 
Puuilo on strategisesti sijoittautunut halpakauppasegmenttiin ja hintamielikuvan säilyttämiseksi yhtiö on myyntikatetta parantaakseen panostanut omien merkkien maahantuontiin Puuilo Tavaratalot Oy:n kautta sen aputoiminimellä Tamforce Group. Yhtiön omien merkkien osuus kasvaa voimakkaasti ollen 22 prosentia kokonaismyynnistä tilikaudella 2024. Yhtiön tavoitteena on kasvattaa omien merkkien osuus myynnistä pitkällä tähtäimellä 35 prosenttiin.

Puuilon rekisteröimiä tavaramerkkejä ovat mm. Alvar, best4pets, Bike-R, Bolt-Off, Calvine, Cobek, Detroit, Farmari, Härmä, Helle, Horizontti, Jape, Kartano, Kramfors, Ledrafik, Lumi-Matti, Luuleå, Mefisto, Nokipoika, Norona, Nuorkami, Pajala, Pitstone, Polaari, Remu, T Telefone, Tabell, Tamforce, Tobiano, Toho ja Tomber.

Tavaramerkiksi rekisteröimättömiä, mutta aktiivisessa käytössä olevia omia tuotemerkkejä ovat ainakin Bergen, Cameron, Norrköping ja Ranka.

 Myymälät 
alt=Puuilo Laajalahti (Espoo) kuvattuna ulkoapäin|pienoiskuva|Puuilo Espoo (Laajalahti)
alt=Puuilon työkaluvalikoimaa|pienoiskuva|Puuilon työkaluvalikoimaa
alt=Puuilon puutarhatyökaluja Espoon Laajalahden myymälässä|pienoiskuva|Puuilon puutarhatyökaluja
alt=Puuilon eläintarvikevalikoimaa. Kuvassa hevostarvikkeita|pienoiskuva|Puuilon eläintarvikevalikoimaa. Kuvassa hevostarvikkeita
Puuilolla on myymälät seuraavilla paikkakunnilla:

Espoo, Laajalahti
Forssa (ent. Hurrikaani)
Heinola
Helsinki, Itäkeskus
Helsinki, Konala
Hyvinkää
Hämeenlinna, Tiiriö
Iisalmi
Imatra
Joensuu
Jyväskylä
Jyväskylä, Keljo
Järvenpää
Kaarina, Piispanristi
Kajaani
Kerava
Kirkkonummi
Kokkola
Kotka
Kouvola, Kuusankoski
Kuopio
Lahti
Lappeenranta
Lempäälä
Lieto
Lohja
Mikkeli
Mäntsälä
Nokia (ent. Hurrikaani)
Nummela
Oulu, Karjasilta
Oulu, Rusko
Oulu, Vasaraperä
Pori
Porvoo
Raahe, Pattijoki
Raisio
Rauma
Riihimäki
Rovaniemi
Salo, Halikko
Sastamala
Savonlinna
Seinäjoki
Tampere, Lahdesjärvi
Tampere, Lielahti
Tampere, Turtola
Tornio
Tuusula
Vaasa
Vantaa, Porttipuisto
Vantaa, Varisto
Vantaa, Veromies
Varkaus
Ylöjärvi (ent. Hurrikaani)
Äänekoski 

Mainonta
Puuilo on tunnettu omaleimaisesta mainonnastaan ja se on palkittu monilla alan palkinnoilla. Vuonna 2020 Puuilon Morjensta Pöytään voitti Kaiku-radiomainoskilpailussa kilpailun musa/jingle-kategorian. Vuoden 2021 Kaiku-radiomainoskilpailussa Puuilo voitti vuoden parhaan radiomainoksen palkinnon Grand Prix:n Morjensta Pörssiin! -radiomainoksella, joka oli osa Puuilon listautumiskampanjaa. Myös Puuilon taktiset radiomainokset palkittiin tuotteet kategoriassa saman vuoden kilpailussa. Morjensta Pörssiin! palkittiin myös Grafian Vuoden Huiput 2021 luovan suunnittelun kilpailussa Kultahuipulla. Morjensta Pörssiin! on palkittu myös kansainvälisesti International Sound Awardseissa.

Lähteet
https://www.puuilo.fi/

 Viitteet 

Aiheesta muualla
 Puuilo Oyj
 Puuilon myymälät

Luokka:Halpamyymäläketjut
Luokka:Suomalaiset tavaratalot
Luokka:Suomalaiset pörssiyhtiöt